**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: makettek

**Tisztelt Képviselő-testület!**

A „Mini-Magyarország” Makettpark makettjeinek javításával legutóbb a 2025. júniusi ülésen foglalkoztak, ahol megismerhették Kiss Tamás designer ajánlatát. A 291/2025. (VI.13.) KVÖKt. határozatban döntést hoztak arról, hogy az óradíjas ajánlattal szemben részletes árajánlatot, valamint referenciát kérnek Kiss úrtól.

Kiss úr részletes ajánlatát és a referenciáját mellékletként találják.

Az ajánlat alapján minden makett letakarításra kerülne és kapna egy alapozást. Ez kerülne bruttó 800.000,- Ft-ba és első körben 12 db makett lenne felújítva 3D-s nyomtatott panelekkel és epoxy gyantával. (részletes leírás az ajánlatban) Ez a 12 db makettra összesen bruttó 2.530.000,- Ft. (az egyes makettek ára tételesen az ajánlatban).

Évek óta a maketteket Rohonczi László javította. Egy-egy makett újra előállítása, a nagyobb javítási munkát igénylők helyreállítása milliós tétel szokott lenni. Legutóbb, idén áprilisban a Gödöllői Királyi Kastély javítására bruttó 2,5 millió forintos ajánlatot kaptunk.

Tekintettel arra, hogy Kiss úr munkáját még nem ismerjük, javasoljuk, hogy első körben csak egy makett, a Hősök tere legyen megrendelve. Ennek díja az ajánlat alapján bruttó 560.000,- Ft. + várhatóan a letakarítás és alapozás díjából rá eső rész.

A 2025. évi költségvetés a makett javítására fedezetet tud nyújtani.

Kérem javaslatunk szíves támogatását!

Kisbér, 2025. szeptember 08.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

megrendeli Kiss Tamás designertől a Hősök tere makett javítását az ajánlatában szereplő bruttó 560.000,- Ft. + letakarítás és alapozás díjon.

utasítja a Kisbéri Közös Önkormányzati Hivatalt a vállalkozói szerződés előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző